**Stuart Nigel Lewis-Evans** nado en Luton, Bedfordshire o 20 de abril de 1930 e finado en East Grinstead, Sussex o 25 de outubro de 1958, foi un piloto de carreiras británico de Inglaterra. Participou en 14 Grandes Premios do Campionato Mundial de Fórmula 1, debutou o 19 de maio de 1957. Logrou dous podios e anotou un total de 16 puntos de campionato. Tamén logrou dúas pole position.

Carreira
--------

Lewis-Evans comezou a competir en 1951 cun coche Cooper 500 de Fórmula 3, alentado e algunhas veces competindo contra o seu pai, Lewis "Pop" Evans. Logrou moitas vitorias e podios e seguiu correndo en 500s ata 1956.

Na súa primeira carreira na Fórmula 1, Lewis-Evans terminou cuarto nun inferior Connaught Type B, vencido soamente polos múltiples gañadores Fangio e Brooks, e Masten Gregory nos dominantes coches Maserati 250F. Esta actuación chamou á atención de Tony Vandervell, dono do ascendente equipo Vanwall, e no seguinte Gran Premio Lewis-Evans pilotaba o terceiro Vanwall. O Vanwall de 1957 era rápido cando o seu motor aguantaba, pero non sempre era fiable. Lewis-Evans logrou a súa primeira vitoria na F1 nunha carreira fóra de campionato no ano 1957 no Gran Premio de Marrocos, e logrou a pole position na carreira final do campionato do mundo, o Gran Premio de Italia de 1957.

A tempada de Fórmula 1 de 1958 sería un ano moito mellor, polo menos inicialmente, para todo o equipo de Vanwall. Os pilotos principais Stirling Moss e Tony Brooks lograron tres vitorias cada un, e Lewis-Evans sumou puntos ao equipo con podios no Gran Premio de Bélxica de 1958 e no Gran Premio de Portugal de 1958. Tamén acadou a pole position no Gran Premio dos Países Baixos de 1958, pero non puido terminar a carreira. Esta non foi a súa única retirada do ano, de feito soamente logrou outro final, aínda que non anotou puntos, foi un cuarto lugar no Gran Premio do Reino Unido de 1958.

Lewis-Evans estrelouse fortemente no polvoriento circuíto de Ain-Diab durante a carreira final da tempada de 1958 no Gran Premio de Marrocos. O motor do seu Vanwall gripou e o lanzou contra as barreiras a gran velocidade, o seu coche incendiouse. Foi trasladado en avión ao Reino Unido, pero morreu no hospital a causa das queimaduras seis días despois do accidente. A súamorte ensombreceu a vitoria de Vanwall no Clasificación do Mundial de Construtores de 1958, un logro ao cal Lewis-Evans contribuíu significativamente. Vandervell nunca se recuperou completamente da morte de Lewis-Evans e retirouse do automobilismo a finais de 1958.

Rexistro de carreiras
---------------------

### Resultados Completos na Fórmula Un

(Chave) As carreiras en letra **grosa** indican **pole position**; as carreiras en *cursiva* indican *volta rápida*.

| Ano | Equipo | Chasis | Motor | 1 | 2 | 3 | 4 | 5 | 6 | 7 | 8 | 9 | 10 | 11 | Pos. | Puntos |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1957 | Connaught Engineering | Connaught Type B | Alta 4 en liña | ARX | MON4 |  |  |  |  |  |  |  |  |  | 12º | 5 |
| Vandervell Products Ltd. | Vanwall | Vanwall 4 en liña |  |  | 500 | FRARet | GBR7 | ALERet | PES5 | **ITA**Ret |  |  |  |
| 1958 | Vandervell Products Ltd. | Vanwall | Vanwall 4 en liña | ARX | MONRet | **NED**Ret | 500 | BEL3 | FRARet | GBR4 | ALENCG | POR3 | ITARet | MARRet | 9º | 11 |

### Resultados na Fórmula 1 fora do campionato

(Clave) As carreiras en letra **grosa** indican **pole position**; as carreiras en *cursiva* indican *volta rápida*.

| Ano | Equipo | Chasis | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1956 | Connaught Engineering | Connaught Type B | Alta 4 en liña | NZL | BUE | GLO | SYR | BAR | INT | NAP | AIN | VAN | CAE | SUS | **BRS**2 | AUS |
| 1957 | Connaught Engineering | Connaught Type B | Alta 4 en liña | BUE | SYR | PAU | GLV1 | NAPRet |  |  |  |  |  |
| Vandervell Products Ltd. | Vanwall | Vanwall 4 en liña |  |  |  |  |  | RMS3 | CAE | INT | MOD | MOR2 |
| 1958 | Connaught Engineering | Connaught Type B | Alta 4 en liña | BUE | GLV5 | SYR |  |  |  |
| British Racing Partnership | Cooper T45 | Climax 4 en liña |  |  |  | AIN5 | INT7 | CAE5 |

Notas
-----

1. ↑  The Radnorian
2. ↑  *Motor Sport*, December 1958, pp.821 & 824.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Stuart Lewis-Evans Modificar a ligazón no Wikidata*** |

|  |  |
| --- | --- |
|  | A Galipedia ten un portal sobre: ***Fórmula 1*** |

### Outros artigos

* Bernie Ecclestone

### Ligazóns externas

* The 500 Owners Association
* Story of Lewis-Evans's first Grand Prix at 8W
* Career synopsis at gpracing.net
* Gallery of images at f1-facts.com Arquivado 25 de febreiro de 2017 en Wayback Machine.

|  |  |
| --- | --- |
| Control de autoridades | 
* Wd: Q171961
* DriverDB: stuart-lewis-evans
* RacingReference: Stuart\_Lewis-Evans

 |